Ek ken regtig nie ‘n meer joviale ou as Koos nie. Elke aand om die vuur is hy die man wat die hardste kuier, en as hy mooi gesuip is, is hy so vriendelik om sy pistol te gaan haal om skote in die vuur te skiet sodat die ander ouens kan fotos neem. Hy het al van sy jagmaats raakgeskiet, maar dit was net vleiswonde wat getuig van sy uitstekende skietvernuf, en veiligheidsbesef. As verdere bewys van sy goeie skietvernuf kan ek getuig dat hy die enigste ou is wat nog by my gejag het, wat die rondawel se ligte almal kon uitskiet met net een magasyn.